《登慈恩寺浮图》
清代·陈培脉

飘然天半御风轻，身在浮图绝顶行。三辅山河掌上尽，五陵云树望中平。

絪氲香界从朝暮，高下桑田几变更。故事尚传唐进士，曲江宴罢共题名。

作者简介：字树滋，江南长洲人。国学生。○树滋笃于友谊，壮岁与诸才士角逐名场，然众人升云路去，而树滋终老诸生，无几微见色也。诗宗法盛唐，晚游新城尚书之门，所诣益进。